open-index/open-wikipedia-markdown huggingface dataset:
Nadītu

**Nadītu** er betegnelsen på en lovlig posisjon for kvinner i oldtidens babylonske samfunn og for sumerske tempelslaver som var hovedsakelig særskilte og uavhengige kvinner som ikke levde i normale patriarkalske familiestrukturer som det babylonske samfunnet. 

Nadītu levde i klosterlignende bygninger, og hadde generelt egne hjem innenfor disse kompleksene og hadde lov til å eie egen eiendom. De kunne inngå kontrakter, låne penger og utføre forretningstransaksjoner som ellers var nektet andre kvinner i samfunnet. Nedtegnelser viser at de var svært aktive. Vanligvis tilhørte disse kvinnene de øverste samfunnsklasser, ofte fra kongelige familier.

Deres finansielle uavhengighet var basert på deres medgift, som de ikke hadde lov til å gi videre til en mann; medgiften var godtgjørelsen for ikke å bli omfattet i arveoppgjør, da arven gikk videre i den patriarkalske linje. Det er uklart om nadītu hadde lov til å gifte seg, eller om denne rettigheten var reservert for de nadītu som tilhørte tempelet til Marduk. Ifølge enkelte kilder var sølibat påkrevd i templene til Shamasj, eller i det minste måtte de forbli barnløse, noe som er reflektert i selve begrepet *nadītu*, «brakkmark» (det vil si ufruktbar). Når en nadītu døde, gikk medgiften videre til hennes brødre eller andre slektninger.

Det var flere forfattere blant nadītu. I henhold til Gilgamesj-eposet, er skriving tilskrevet en gudinne. I tempelet til Inanna i Erek er de eldste skrivetavlene funnet, og de er datert tilbake til 3000-tallet f.Kr. Mange nadītu levde der som prestinner.

Mellom elvene Tigris og Eufrat er det funnet mange templer som var viet dyrkelsen av Inanna, og det var i disse nadītu holdt til mens de var i aktiv tjeneste. Det 5000 år gamle tempelet i Uruk (Bibelens Erek) er det største av disse ved at det ble jevnlig ombygget og utvidet. En skulptur av en kvinnes hode og det velkjente Warka-vasen (i dag i museet i Bagdad) har blitt oppdaget der, og viser relieffer av en mulig arkaisk modergudinnekultur: bilder av hellige eiendeler og skogslunder, menn som høster, produserer og passet geiter, alt dette indikerer symboler på den sosiale orden for denne tiden.

## Se også
* Hammurabis lover
* Prostitusjon i antikkens Hellas
* Tempelprostitusjon (religiøs prostitusjon)
* Hetærer

## Referanser


## Litteratur
* Harris, Rivkah (1962):  «Biographical Notes on the nadītu Women of Sippar» i: *[[Journal of Cuneiform Studies]]* **16**, s. 1-12
* Harris, Rivkah (1964): «The nadītu-woman» i: Biggs, Robert D.  et al. (red.): *Studies presented to [[A. Leo Oppenheim]]*. Chicago, Oriental Institute of Chicago
* Stuckey, J.H. (2005): «Sacred Prostitutes»  i: *MatriFocus*
* Stone, Merlin (1976): *The Paradise Papers*, Virago Ltd (1976), (*Once God was embodied as a woman* (1979), Servire Katwijk, ISBN 90-6077-582-1)
Anne Christine Torp

**Anne Christine Torp Handstanger** (født *Anne Christine Torp*, 7. juni 1970) er en norsk tidligere skøyteløper som deltok i nasjonale og internasjonale konkurranser i hurtigløp på skøyter for Norge og representerte Drammens Skøiteklub først og senere Asker Skøyteklubb. Hun var også innom NTHI til slutt som aktiv skøyteløper.

## Referanser




## Eksterne lenker
* 
*  Profil  på Speedskatingbase.eu (personlige rekorder)
Josip

**Josip** er en kroatisk og slovensk form av mannsnavnet *[[Josef]]*, som er av hebraisk opprinnelse og betyr «Herren skal forøke». Navnet er i dag svært vanlig i Kroatia, og er også mye brukt i Bosnia-Hercegovina og Slovenia. En navnebærer er den jugoslaviske statslederen Josip Broz Tito.

## Etymologi
*Josip* er den kroatiske og slovenske formen av *[[Josef]]*. Navnet har opprinnelse i det bibelske hebraiske navnet יוֹסֵף‎ (Yōsēf), av roten *yasaf* (יָסַף) som betyr «å legge til» eller «øke». Betydningen tolkes tradisjonelt som «(Gud) skal legge til / Gud vil øke». 

## Utbredelse
Via gresk Ἰωσήφ (*Iōsēph*) og latin *Iosephus* kom navnet inn i kristen navnetradisjon, og fikk sin sørslaviske form *Josip*, særlig utbredt i Kroatia og Slovenia. Navnets popularitet i området ble ytterligere forsterket i det 20. århundre gjennom Josip Broz Tito.

*Josip* er i dag et svært vanlig mannsnavn i Kroatia, og er også mye brukt i Bosnia-Hercegovina og Slovenia.

|}

## Navnedag
*Josip* har navnedag i flere land, oftest 19. mars, men har ikke noen norsk navnedag.

## Kjente personer med navnet

Personene i listen er ordnet kronologisk etter fødselsår.
* Josip Juraj Strossmayer (1815–1905), kroatisk biskop og politiker
* Josip Jelačić (1801–1859), kroatisk adelsmann og militær leder
* Josip Račić (1885–1908), kroatisk maler
* Josip Broz Tito (1892–1980), jugoslavisk statsoverhode og revolusjonsleder
* Josip Manolić (1920–2024), kroatisk politiker
* Josip Skoblar (født 1941), kroatisk fotballspiller og -trener
* Josip Novakovich (født 1956), kanadisk forfatter
* Josip Iličić (født 1988), slovensk fotballspiller

## Referanser


## Eksterne lenker
Ivana (kvinnenavn)

**Ivana** er et kvinnenavn dannet av mannsnavnet *[[Ivan]]* som betyr «Gud er nådig». Navnet er vanlig i flere land, hovedsakelig i Sørøst-Europa og Balkan. En navnebærer er tsjekkisk-amerikanske Ivana Trump, kjent som tidligere ektefelle til Donald Trump, forretningskvinne, forfatter og mediepersonlighet. 

## Etymologi
*Ivana* er en feminin form av *[[Ivan]]*, som er en slavisk variant av *[[Johannes]]*. *Johannes* stammer fra hebraisk *Yochanan*, som betyr «Gud er nådig». 

## Utbredelse
*Ivana* er i dag vanlig blant annet i Tsjekkia, Kroatia og Storbritannia.

|}

## Navnedag
*Ivana* har navnedag i flere land, oftest 30. mai, men har ikke noen norsk navnedag.

## Kjente personer med navnet
Personene i listen er ordnet kronologisk etter fødselsår.
* Ivana Kobilca (1861–1926), slovensk maler
* Ivana Trump (1949–2022), tsjekkisk idrettsutøver og modell, kjent for å ha vært gift med Donald Trump
* Ivana Miličević (født 1974), bosnisk-amerikansk skuespiller
* Ivana Wong (født 1979), hongkongkinesisk sanger og skuespiller
* Ivana Santacruz (født 1993), tysk influencer og musiker
* Ivana Spanovic (født 1990), serbisk lengdehopper
* Ivana Baquero (født 1994), spansk skuespiller
* Ivana Alawi (født 1996), filippinsk skuespiller og YouTube-profil
* Ivana Chubbuck, amerikansk skuespillerinstruktør og forfatter

## Annen bruk av navnet
* Ivana Helsinki, finsk moteselskap

## Referanser


## Eksterne lenker
Željko

**Željko** er et mannsnavn dannet av det slaviske ordet *želja*, «ønske».

## Utbredelse
*Željko* er et svært vanlig navn i befolkningen i Kroatia.

|}

## Kjente personer med navnet
Personene i listen er ordnet kronologisk etter fødselsår.
* Željko Samardžić (f. 1955), serbisk sanger
* Zeljko Tomac (f. 1956), kroatisk håndballtrener
* Željko Ivanek (f. 1957), amerikansk skuespiller
* Željko Joksimović (f. 1972), serbisk sanger

## Referanser


## Eksterne lenker
Ehrig

**Ehrig**:
* Andrea Ehrig-Mitscherlich, født Mitscherlich (* 1960, Dresden), en tysk skøyterløper
* Andreas Ehrig
* Christian Ehrig (* 1964, Übersee am Chiemsee), en tysk journalist og programleder
* Joachim (Werner) Ehrig (* 1947, Heidelberg), en tysk roer
* Joachim Heinz Ehrig, *"[[Eroc]]"* (* 1951, Weimar), en tysk musiker og musikkprodusent
* Harald Ehrig (* 1949, Zwickau), en østtysk aker
* Werner Ehrig

## Se også
* Erich
* Erik

## Eksterne lenker
* Ehrig (verwandt.de)
Lana (kvinnenavn)

**Lana** er et kvinnenavn med flere opprinnelser og betydninger. Navnet er vanlig i flere land i Europa, Midtøsten og Kaukasus. En navnebærer er den amerikanske sangeren Lana Del Rey.

## Etymologi
*Lana* er dannet som en kortform av enten engelske *[[Alana]]* eller russiske *[[Svetlana]]*. *Alana* er en feminin form an *[[Alan]]*, som har usikker opprinnelse og betydning. *Svetlana* er dannet av det slaviske ordet *svet*, som betyr «lys, verden».

Merk at ordet *lana* betyr «ull» på spansk og italiensk.

## Utbredelse
*Lana* er i dag et vanlig navn blant annet i Irak, Georgia og Abkhasia. Det har også vært et svært populært navn på jentebarn født i 2010-årene i Jordan, Kroatia og Slovenia.

|}

## Kjente personer med navnet

Personene i listen er ordnet kronologisk etter fødselsår.
* Lana Marconi (1917–1990), rumensk-fransk skuespillerinne
* Lana Turner (1921–1995), amerikansk skuespillerinne
* Lana Morris (1930–1998), britisk skuespillerinne
* Lana Cantrell (født 1943), australsk-amerikansk sanger og advokat
* Lana Wood (født 1946), amerikansk skuespillerinne og produsent
* Lana Clarkson (1962–2003), amerikansk skuespillerinne og modell
* Lana Wachowski (født 1965), amerikansk filmregissør og manusforfatter
* Lana Parrilla (født 1977), amerikansk TV-skuespillerinne
* Lana Jurčević (født 1984), kroatisk popsanger
* Lana Del Rey (født 1985), amerikansk sanger og låtskriver
* Lana Krasniqi (født 1988), norsk håndballspiller
* Lana Condor (født 1997), vietnamesisk-amerikansk skuespillerinne 

## Referanser


## Eksterne lenker
Jens Bull (diplomat)

**Jens Steenberg Bull** (1886–1956) var en norsk jurist og diplomat. Han ledet den norske legasjonen i Stockholm under andre verdenskrig.

## Virke
Bull studerte juss ved Det Kongelige Frederiks Universitet i Oslo og ble i 1909 cand.jur.. Han begynte i utenrikstjenesten i 1911. Bull var delegert til Folkeforbundet fra 1921 til 1924. Han var legasjonsråd i Berlin fra 1925 til 1931, i Haag fra 1931 til 1933 og i Stockholm fra 1934 til 1938. Fra 1931 til 1933 var han også involvert i arbeidet med Grønlandssaken. I 1938 ble han ekspedisjonssjef. Bull ble i 1939 utnevnt til utenriksråd.

Etter Tysklands angrep på Norge i april 1940, ble Bull sendt til Stockholm i særoppdrag. Etter at minister Johan Wollebæk døde i 1940, overtok Bull ledelsen av legasjonen. Sverige ville først ikke gi agrément for Bull som minister. Bull var derfor først chargé d'affaires. I 1942 ble han utnevnt til overordentlig sendemann og befullmektiget minister.

Bull var minister i Haag fra 1945 til 1951 og ambassadør i København fra 1951 til 1956.

## Familie
Jens Bull var sønn av legen Ole Bornemann Bull, bror til Johan Bull og halvbror til Fredrik Rosing Bull.

## Referanser


## Eksterne lenker
*
Anton Rosing

**Hans Anton Rosing** (født 14. august 1828 i Fredrikstad, død 29. mars 1867 i Ås på Akershus) var en norsk kjemiker som er kjent for å ha vært en opplyser innen kjemifaget.

Etter studier ved Den Polytekniske Læreanstalt i København vendte han tilbake til Norge og arbeidet ved Christiania Gasværk fra 1852. I 1854 fikk han stipend for å studere landbruk, etter at Stortinget hadde vedtatt å etablere en nasjonal høgskole innen faget. Rosing studerte kjemi ved *Forstliche Lehranstalt [[Tharandt]]* (i dag en del av Technische Universität Dresden) og traff der den norske medstudenten P. Chr. Asbjørnsen, som studerte skogbruk. 

Fra 1856 var Rosing i Paris, der han publiserte et par artikler, og i 1858 dro han videre til Edinburgh der han ble syk av matforgiftning.

Fra 1861 jobbet han som lærer i fysikk og kjemi ved den nystartede Norges landbrukshøgskole på Ås. Han initierte de første analysene av jord og fôrstoffer, noe som ble en forløper til de statlige kontrollstasjonene som senere ble etablert. For sine prototyper på fiskemelkjeks og tørrmelk fikk han fire medaljer.

Han giftet seg i 1865 med Hedvig Rosing og døde to år efter. Kona utga en biografi i 1869, samme året som hans nære venn P. Chr. Asbjørnsen også skrev biografi.

Han er begravet på Vår Frelsers gravlund i Oslo sammen med ektefellen.

:''Se Rosing (slekt)
## Verv og etableringer
* Polyteknisk Forening i København, medstifter 1845
* Den Polytekniske Forening i Kristiania, medstifter 1852
* Polyteknisk Tidsskrift medstifter 1854
* Société Chimique de Paris (nå Société Chimique de France), medstifter 1857
* Bulletin de la Société chimique de France, medstifter 1857
* Norsk Landmandsbog, stifter og redaktør 1865–67
## Referanser
Marco

**Marco** kan vise til: 

* Marco (mannsnavn), mannsnavn med opprinnelse i det romerske fornavnet Marcus.
* Marco (Ceará), en kommune i delstaten Ceará i Brasil.

## Se også

* San Marco
Marco (mannsnavn)

**Marco** og **Marko** er mannsnavn med opprinnelse i det romerske fornavnet *[[Marcus]]*, som har flere mulige tolkninger. Det kan være relatert til guden Mars, måneden mars eller det gammelhøytyske *marcha*, «grense».

## Utbredelse

|}

## Navnedag
*Marko* har navnedag i flere land, oftest 25. april, men har ikke noen norsk navnedag.

## Kjente personer med navnet
Personene i listen er ordnet kronologisk etter fødselsår.
* Marco Polo (1254–1324), italiensk oppdager
* Marco Tempest (f. 1964), sveitsisk tryllekunstner
* Marco Rubio (f. 1971), amerikans senator
* Marco Elsafadi (f. 1976), norsk basketballspiller 
* Marko Jarić (f. 1978), serbisk basketballspiller
* Thomas Marco Blatt (f. 1980), norsk forfatter, litteraturkritiker og tidsskriftsredaktør
* Marco Arment (f. 1982), amerikansk utvikler og blogger
* Marko Marin (f. 1989), tysk fotballspiller
* Marko Livaja (f. 1993), kroatisk fotballspiller
* Marko Nastic, serbisk DJ
* Marko Valenta, norsk sosiolog og forfatter

## Referanser


## Eksterne lenker
Tanjiacai

***Tanjiacai*** (kinesisk: 谭家菜, «Familien Tans kjøkken») er en samlebetegnelse for retter i det kinesiske kjøkken knyttet til en ledende embedsmannsslekt i Beijing. 

## Litteratur
*Peng Changhai & Xing Botao: *Beijing Tanjiacai*, Peking: Zhongguo lüyou chubanshe, 1984
**Zhongguo pengren baike quanshu*, s. 570: "*Tanjiacai*"

## Eksterne lenker
* Gerichte der Familie Tan
Black Horizonz

**Black Horizonz** er et tysk black metal-band som ble stiftet i 1999.

## Diskografi
;Studioalbum
* khavoid (2007)
* krura (2010)
* koma (2013)

;Demoer
* Lost In Shadows Grim (2001)
* Within My Suns Last Shafts (2004)
* Eccentric Wrath (2005)

## Eksterne lenker
*
Alan Tate

**Alan Tate** (født 2. september 1982) er en engelsk fotballtrener og tidligere fotballspiller.

## Referanser


## Eksterne lenker
*
Klingenberg (Sachsen)

**Klingenberg** er en kommune i den vestlige delen av Landkreis Sächsische Schweiz-Osterzgebirge i Direktionsbezirk Dresden i den østlige delen av Sachsen. Kommunen ble opprettet den 1. januar 2013 ved en sammenslåing av to kommunene Höckendorf og Pretzschendorf. Kommunen er en del av forvaltningsfellesskapet Klingenberg. Klingenberg har et areal på 86,56 km² og har et folketall på 7019 innbyggere (31. desember 2011).

## Bilder

File:Liesel 02-04-2011 Bahnhof Edle Krone 1.jpg|Edle Krone jernbanestasjon
File:Talsperre Klingenberg.jpg|Klingenberg dam
File:KircheHöckendorf.jpg|Höckendorf kirke
File:Ruppendorf (Höckendorf) Kirche (01).jpg|Ruppendorf kirke
File:Ruppendorf (Höckendorf) Wasserburg (04).jpg|Ruiner av Ruppendorf vannborg

## Referanser


## Eksterne lenker
*
Macklemore

**Ben Haggerty** (født 19. juni 1983 i Seattle, Washington), bedre kjent som **Macklemore**, er en amerikansk rapper. Macklemore jobber med Ryan Lewis som er producer, Andrew Joslyn som spiller fiolin og Owour Arunga som spiller trompet. 

Han gikk på Garfield High School og Nathan Hale High School og studerte senere på Evergreen State College. Ønsket var å nå yngre generasjoner med musikken. Han har jobbet på en på en internettleir for ungdom også. Macklemore var sju år gammel da han først ble interessert i hiphop, mens han var fjorten da han begynte å skrive tekster. På den tiden kalte vennene han *Möcklimore*.

Macklemore spilte inn en EP-plate ved navn *[[Open Your Eyes]]* i 2000 under artistnavnet *Professor Macklemore*. Macklemore droppet «Professor» fra navnet sitt, og ga ut sitt første full-lengde album, *[[The Language of My World]]* i januar 2005.
Tidligere har Macklemore slitt med rusproblemer, inkludert OxyContin. Han mener dette årsaken til hans manglende produksjon mellom 2005 og 2009. Men etter å ha sluttet med narkotika i 2008 har Macklemore og Ryan Lewis blitt samarbeidsvillige og kreative sammen.
Han ødela nesten livet sitt på grunn av narkotiske stoffer. Macklemore møtte Ryan Lewis i 2006, Ryan brukte et par år som fotograf for Macklemore. De skulle snart bli veldig gode venner.
Macklemore har også sagt; «*I want to be someone who is respected and not just in terms of my music. I want to be respected in terms of the way that I treat people*».

Macklemore ga ut sitt debut-studioalbum, *[[The Heist]]*, 9. oktober 2012 som fort ble nummer 1 på iTunes i USA og nummer 2 på Billboard Hot 200. Albumet solgte hele 78&nbsp;000 kopier den første uken. Macklemores første og eneste låt inne på VG-lista er «Thrift Shop» som har solgt til platina. «Thrift Shop» er sunget sammen med sangeren Wanz og musikkvideoen er lagd av Ryan Lewis og Jon Jon Augustavo.

30. oktober 2012 var Macklemore og Ryan Lewis med på Ellen DeGeneres Show, der han fremførte «Same Love». Macklemore avholder årlig et pizzaparty for fansene hans, en idé som kom til ham i 2010. Fansen hans får en sjanse til å vise deres kjærlighet til Macklemore og få en billett til festen ved å vise kreativiteten deres i en konkurranse. Macklemore er også en aktiv baseballfan og heier på Seattle Mariners.

## Referanser


## Eksterne lenker
* 
* 
* 
*
Biangbiangnudler

**Biangbiangnudler** (), også kalt , er en form for nudler kjent fra provinsen Shaanxi i Folkerepublikken Kina. De propageres som en av «Shaanxis ti forunderligheter» (), og beskrives som lik belter eller bukseseler på grunn av sin tykkelse og lengde. Men de er blitt landskjente først og fremst for skrivemåten med kinesiske tegn. 

Nudelretten består av brede håndlagede nudler og serveres helst med chilipepper. Den er en vinterrett som passer Shaanxis kalde vintere.

Retten skal stamme fra Xi'ans nære omgivelser, nærmere bestemt fra landsbyen Kangwangcun (, *Kāngwáng Cún*) i fylket Huxian (, *Hù xiàn*). Råstoff er hvetemel, i gamle dager snarere en blanding av to hirsearter, annetsteds bokhvete.

## Tegnet for ''biáng''

Det kinesiske tegnet for *Biáng* består av 58 strøk og det er dermed et av de mest komplekse i bruk. Det finnes ikke verken i moderne ordbøker eller i Kangxiordboken. 

Tegnet er sammensatt av  («tale»; 7 strøk) i midten, flankert av  («liten»; 2+3 strøk) på begge sider. Under dette er  («hest»; 10 strøk) som i sin tur er flankert av  («vokse»; 2×8 strøk). Denne sentralblokken er i sin tur innrammet av  («måne»; 4 strøk) til venstre,  («hjerte»; 4 strøk) under,  («kniv»; 2 strøk) til høyre, og  («åtte»; 2 strøk) over. Alt dette er i sin tur innrammet av nok et lag skrifttegn, nemlig  («tak»; 3 strøk) over og  («gå»; 4 strøk) som bukter seg fra venstre og under.

Tegnets opprinnelse er uklar. Én versjon vil at tegnet ble utviklet av Qin-dynastiets statsminister Li Si (280-208 f.Kr.). Men ettersom det ikke finnes i Kangxiordboken kan det vel tenkes at det er et betydelig yngre tegn.

På restauranter og i deres menyer benyttes tegnet fullt ut, også ettersom skrifttegnet er en viktig attraksjon i seg selv. Men i computergenerert skrift benyttes noen lydlignende enklere erstatningstegn, som  (*bàngbàng miàn*) eller  (*bāngbāng miàn*).

## Eksterne lenker
* CCTV Forum Discussion on Biang Character
* Sunny Days blog post on biang biang noodles
* Blog post by Dan Washburn on biang biang noodles
* CCTV writeup on the ten strange wonders of Shaanxi
* "Origins of biang biang noodles" in the Cultural Origins Blog
* Pictures of Chinese sign with "biang" characters https://web.archive.org/web/20061006160423/http://www.eatingchinese.org/photogallery/photo041/sxxa23.jpg https://web.archive.org/web/20060509083053/http://theabc.typepad.com/my_weblog/2006/04/most_difficult_.html
Kenny de Meirleir

**Kenny de Meirleir** er professor i fysiologi og indremedisin ved Vrije Universiteit Brussel i Belgia.

Han forsker på kronisk utmattelsessyndrom og har lansert to tester i diagnostikk av sykdommen:
* en pustetest for å påvise overdreven vekst av tarmbakterier.
* en urintest for å påvise høye verder av hydrogensulfid.

Ingen av disse testene er blitt validert av andre forskere, og hypotesen som ligger til grunn for urintesten har møtt motstand i forskermiljøet.

Hans behandlingspraksis med bruk av antibiotika er også omstridt. I 2016 innledet Helsetilsynet en granskning av de Meirleir etter en lang rekke bekymringsmeldinger om at han hadde gitt store og kostbare doser med antibiotika over lange tidsperioder til pasienter han mente led av kronisk utmattelsessyndrom og kronisk borreliose. Behandlingen foregikk på hoteller og i pasientenes hjem. Da avisen Sunnmørsposten satte fokus på dette svarte de Meirleir at han hadde avsluttet sin behandlervirksomhet i Norge.

I 2018 ble Kenny de Meirleir og hans kone bøtelagt av belgisk påtalemyndighet for ulovlig innførsel av legemiddelet Nexavir som han brukte til behandling av pasienter med kronisk utmattelsessyndrom.

Kenny de Meirleir har bidratt til rundt 80 publiserte vitenskapelige artikler, i hovedsak relatert til kronisk utmattelsessyndrom.

## Referanser
Michael Brown

**Michael Robert Brown** (født 25. januar 1977) er en engelsk fotballtrener og fotballspiller som er hovedtrener for den engelske klubben Port Vale FC.

## Eksterne lenker
*
Petter Lanes

**Petter Lanes** (født 26. februar 1965) er en norsk tidligere skøyteløper som deltok i nasjonale og internasjonale konkurranser i hurtigløp på skøyter for Norge og representerte Skedsmo Idrettslag.

## Internasjonale mesterskap
Junior-VM på skøyter deltatt i to VM ved to konkurranser.
:* Innsbruck 1982 i sammenlagt og Sarajevo 1983 i sammenlagt.
::* Beste resultat 16.-plass sammenlagt i Innsbruck 1982.

## Personlige rekorder

## Referanser




## Eksterne lenker
* 
*  Profil på ISUs offisielle nettsider.
Waldemar Larssen

**Waldemar Heggelund Larssen** (1869–1943) var en norsk politiker, lærer og kjøpmann.

Han vokste opp i Øksfjord, som sønn av lærer og klokker, senere fisker Lars Edvard Larssen (1843–1888) og husmor Matilde Johannessen (1847–1894).

I sin tidligste ungdom var han fisker, men kom inn på lærerseminaret i Tromsø, der han tok eksamen i 1889. Han flyttet til Honningsvåg da han fikk en lærerstilling der.

I 1907 sluttet Waldemar Larssen som lærer og etablerte sin egen kjøpmannsforretning med fiskehandel og vanlige kjøpmannsvarer i Storbukt ved Honningsvåg. Han eide også ett av de første fiskebrukene i Rishavn utenfor Kamøyvær.

Fra 1908 til 1916 var Larssen ordfører i Kjelvik herred, nå Nordkapp kommune. Han var stortingsrepresentant for Finnmark i to valgperioder fra 1922 til 1927, valgt på fellesliste for Høyre og Frisinnede Venstre. Larssen tilhørte Frisinnede Venstre. Han satt den siste perioden i Stortingets næringskomité nr. 1, som hadde ansvar for fiskeri og sjøfart.

Waldemar Larssen var gift to ganger, først med jordmor Alette Smågesjø (1870–1917), og som enkemann giftet han seg på nytt med sykepleier Gudrun Spjeldnes (1884–1943).

## Referanser


## Eksterne lenker
*
Chicago Sanitary and Ship Canal

**Chicago Sanitary and Ship Canal** («Chicago sanitær- og skipskanal»), tidligere *Chicago Drainage Canal* («Chicago dreneringskanal») er en 45 kilometer lang, 62 meter bred og 7,3 meter dyp kanal som knytter sammen vannveiene fra De store sjøer med Mississippi-bassenget. Den fører også den rensede kloakken fra Chicago ut i elven Des Plaines, da dette tidligere hadde gått ut i Michigansjøen og dette truet byen drikkevann, noe som førte til noe som førte til flere folkehelseproblemer, som for eksempel tyfoidfeber, kolera og dysenteri. Kanalen går fra Chicago til Lockport i Cook County i Illinois.

Kanalen ble utviklet i årene 1887–1922, og åpnet i 1900 og erstattet den grunnere og smalere Illinois and Michigan Canal fra 1848. Kanalen sørget også for at vannføringen i Chicagoelven ble snudd.

I 1999 ble anlegget, inklusive slusesystemet i Chicagoelven utnevnt til *Civil Engineering Monument of the Millennium* av American Society of Civil Engineers (ASCE). Kanalen ble innført i National Register of Historic Places 20. desember 2011. 

## Referanser


## Eksterne lenker
* 
* Bilder fra utgravingen
* Chicago Sanitary and Ship Canal, Historic American Engineering Record (HAER) No. IL-197
* History and Heritage of Civil Engineering - Reversal of the Chicago River
Nasjonale mesterskap i landeveissykling 2013

**[[Nasjonale mesterskap i landeveissykling]] 2013** startet i Australia og New Zealand i januar. De fleste andre mesterskapene arrangeres i siste uke før Tour de France starter i slutten av juni.

## Resultater

## Referanser

*Australia 2013
*New Zealand 2013
*Sør-Afrika 2013

## Eksterne lenker
Münsterland Giro

**Münsterland Giro** er et tysk endagsritt i landeveissykling. Rittet ble første gang arrangert i 2006, og går i oktober. Det har status som 1.1 av UCI, og er en del av UCI Europe Tour. Rittet arrangeres i Münster.

## Vinnere

## Eksterne lenker
* Offisiel nettside
Belarus’ herrelandslag i håndball

**Belarus’ herrelandslag i håndball** er det mannlige landslaget i håndball for Belarus. Det representerer landet i internasjonale håndballturneringer. De reguleres av Bjelaruskaja fjederatsyja handbola (belarusisk: Беларуская Фэдэрацыя гандбола).

## Historie
### EM
De har deltatt i EM to ganger. Den første gang var under Håndball-EM 1994, hvor de etter å ha vunnet mot Tyskland (24-23) og Romania (33-24) endte på en fjerdeplass (av seks lag) i deres gruppe. Dette var dog ikke nok til å komme videre, og de endte på en åttendeplass sammenlangt.

Andre gang var under Håndball-EM 2008, hvor de endte som nummer 15 av 16.

### VM
I deres eneste verdensmesterskap i 1995 klarte de å komme videre fra gruppespillet ved å vinne over Brasil (34-12) og Kuwait (39-18). I åttendedelsfinalen tapte de mot Tyskland med 33-26. Laget endte på en 9.-plass.

## Nåværende tropp
Tropp til Håndball-VM 2021

Trener: Jury Sjawtsow

## Resultater
### [[Verdensmesterskapet i håndball for menn|VM]]

### [[Håndball-EM for menn|EM]]

## Trenere
* Spartak Mironovitsj (1992–1998)
* Aljaksandr Karsjakjevitsj (1998–2001)
* Spartak Miranovitsj (2001–2008)
* Hjeorhij Svirydzienka (2008–2009) 
* Juryj Sjawtsow (2009–)

## Kjente tidligere spillere
* Aleksandr Tutsjkin (senere Russland)
* Andrej Klimovets (idag Tyskland)
* Siarhjej Rutenka

## Se også
* Belarus' kvinnelandslag i håndball

## Referanser


## Eksterne lenker
* 
* Belarus’ håndballforbund på ЕHFs hjemmeside {engelsk}
* Profil på ''National Handball Teams.com''  {engelsk}
Happy Heart

**«Happy Heart»** er en sang, skrevet av Hans Last og Jackie Rae. Sangen ble innspilt av både Petula Clark og Andy Williams på singler og utgitt i 1969. Clark ble angivelig [dismayed] da Williams var gjestestjerne i hennes andre TV-special og hadde planer om å fremføre sangen der.

Den ble nostabelt anvendt på soundtracket til den britiske filmen, *[[Shallow Grave]]*, med Ewan MacGregor og Christiopher Eccleston i hovedrollene (Regi: Danny Boyle).

Kvinneimitatoren Holly Woodlawn mimet til Clarks versjon i Tommy O'Havers film *[[Billy's Hollywood Screen Kiss]]* (1998).

## Norsk versjon
Marit Trulsrud har skrevet en norsk tekst. Den norske tittelen er «Du gjør livet til en sang».

### Innspilling
*Rannveig Kvello, Arve Seths orkester. Utgitt på singlen Polydor NH&nbsp;66829. i 1969.

## Listeplasseringer
«Happy Heart» ble en Top 20 Easy Listening-hit for Clark samt en mindre pophit, mens Williams versjon lå på en 22.-plass på Billboard Hot 100-listen og i to uker som nummer én på Billboard Easy Listening-listen.

## Referanser
Sturla Kaasa

**Sturla Folkvar Kaasa** (født 11. juni 1919, død 28. desember 2012) var en norsk sportsmann og illustratør. 

Han vant det første norgesmesterskapet i terrengløp på 3 km i 1947, som ble arrangert på Hemnesberget i Nordland. Klubben hans var Stabæk IF Han drev også med langrenn, friidrett og orientering. 

Som illustratør ble han særlig kjent for dekorative tegninger av barnevennlige troll i norsk natur eller friluftsaktiviteter, blant annet gjengitt som motiv på postkort. Idrettstrollene hans var også gjennomgangsfigurer og «maskoter» i trykksaker for Norges Orienteringsforbund fra slutten av 1960- til 1990-tallet. I 1994 illustrerte han suvenirboka *Viking-troll* med figurene sine. Sturla Kaasa tegnet også til skolebøker og opplysningsmateriell, ofte om trening, idrett og helse.

## Medaljer i norske mesterskap

## Referanser




## Eksterne lenker
* 
* Illustrasjonseksempler i tegneserie for Samvirkelaget 1977 
* Illustrasjonseksempler i ''Løp, hopp, kast. 1 : Friidrettsskole for barn 7-12 år'' (1977) 
* Illustrasjonseksempler i ''Skileik : skiopplæring''
* Illustrasjonseksempler i ''Idrett, kosthold og ernæring''
Sjursøytunnelen

**Sjursøytunnelen** er en 270 meter lang  tunnel i Oslo som tidligere ble brukt som veitunnel. Tunnelen går fra nordøstsiden av rundkjøringen på Kongshavnveien ved Sjursøya og til Mosseveiens nordgående løp. Tunnelen ble anlagt i forbindelse med utbyggingen av havna på Sjursøya. I mange år hadde tunnelen trafikk i begge retninger til og fra Mosseveiens nordgående løp, før den så ble enveiskjørt fra havna til Mosseveien.

I 2015 begynte Jernbaneverket å lage adkomsttunneler fra Sjursøytunnelen, for å kunne bygge tunneler i forbindelse med Follobanen-prosjektet. Tunnelen har f.o.m våren 2016 fått fastmonterte gjerder foran seg, og jernbaneverket uttalte: «Tunnelen er overtatt på permanent basis, og vil bli brukt som nødutgang når Follobanen står ferdig i 2021.»

## Referanser
Polens herrelandslag i håndball

**Polens herrelandslag i håndball** er det nasjonale håndballlandslaget til Polen, og kontrolleres av landets håndballforbund, Związek Piłki Ręcznej w Polsce. Lagets største prestasjon er sølvmedaljene i VM i 2007 i Tyskland. 

## Resultater
**[[Verdensmesterskapet i håndball for menn|VM]]**
* Sølv: **1** – 2007
* Bronse: **2** – 1982, 2009
**[[Olympiske sommerleker|OL]]**
* Bronse: **1** – 1976

## Kjente spillere

* Zdzisław Antczak
* Karol Bielecki
* Janusz Brzozowski
* Lesław Dziuba
* Jan Gmyrek
* Mariusz Jurasik
* Bartosz Jurecki
* Alfred Kałuziński
* Jerzy Klempel
* Zygfryd Kuchta
* Marcin Lijewski
* Jerzy Melcer
* Robert Nowakowski
* Zbigniew Plechoć
* Andrzej Sokołowski
* Sławomir Szmal
* Andrzej Szymczak
* Grzegorz Tkaczyk
* Tomasz Tłuczyński
* Zbigniew Tłuczyński
* Daniel Waszkiewicz
* Bogdan Wenta
* Mieczysław Wojczak

## Flest landskamper

## Landslagstrenere

* Walenty Kłyszejko
* Janusz Czerwiński (1967-1976)
* Stanisław Majorek
* Tadeusz Wadych
* Jacek Zglinicki (1978-1980; 1994-1996)
* Jan Pełka
* Zygfryd Kuchta (1981-1984)
* Jerzy Eliasz
* Bogdan Kowalczyk
* Stefan Wrześniewski
* Zenon Łakomy (1986-1990)
* Michał Kaniowski (1990-1992)
* Krzysztof Kisiel
* Jerzy Klempel
* Bogdan Zajączkowski (2000-2004)
* Bogdan Wenta (2004-2012)
* Michael Biegler (2012-)

## Eksterne lenker
*
Montenegros herrelandslag i håndball

**Montenegros herrelandslag i håndball** er det mannlige landslaget i håndball for Montenegro. Det representerer landet i internasjonale håndballturneringer, og reguleres av Montenegross Håndballforbund. Landslaget har deltatt i internasjonale turneringer siden 2008. 

## Resultater i internasjonale turneringer
*Resultatene som er vist under er kun konkurranser der Montenegro har deltatt. Turneringer de ikke har tatt del i er ikke ført opp.*
### Verdensmesterskap
*  2013: 22.-plass
*   2023: 18.-plass

### Europamesterskap
*  2008: 12.-plass
*  2014: 16.-plass
*  2016: 16.-plass
*  2018: 16.-plass
*    2020: 18.-plass
*   2022: 11.-plass

## Se også
*Montenegros kvinnelandslag i håndball
*Jugoslavias herrelandslag i håndball
*Serbia og Montenegros herrelandslag i håndball

## Eksterne lenker
*
*Profil på EHFs nettside
*Profil på IHFs nettside
Øystein Linnekaste

**Øystein Linnekaste** (født 10. september 1970) er en norsk tidligere skøyteløper som deltok i nasjonale og internasjonale konkurranser i hurtigløp på skøyter for Norge og representerte Sand Idrettsforening og senere Skøyteklubben -94 (SK-94). Han har også vært innom Lilleborg Idrettsklubb.

## Personlige rekorder

## Referanser




## Eksterne lenker
*
Stefán Rafn Sigurmannsson

**Stefán Rafn Sigurmannsson** (født 19. mai 1990 i Hafnarfjörður) er en islandsk håndballspiller, som spiller for den tyske klubben Rhein-Neckar Löwen. Sigurmannsson har også spilt landslagshåndball for Island.

## Referanser


## Eksterne lenker
* 
* «11 Stefan Sigurmannsson», profil fra Rhein-Neckar Löwens hjemmeside 
* «Stefan Rafn Sigurmannsson» , profil fra eurohandball.com
Klingenberg (Klingenberg)

**Klingenberg** er en del («Ortsteil») av kommunen Klingenberg i Landkreis Sächsische Schweiz-Osterzgebirge, men på tross av navnet likevel ikke dens forvaltningssentrum. Stedet befinner seg i Erzgebirgsvorland, sør for Tharandterskogen langs elven Wilden Weißeritz.

Klingenberg er en tidligere kommune. 1. januar 1999 ble den innlemmet i Pretzschendorf. Siden 1. januar 2013 er den en del av den nye og større kommunen Klingenberg.
Ólafur Guðmundsson

**Ólafur Andrés Guðmundsson** (født 13. mai 1990 i Reykjavík) er en islandsk håndballspiller, som spiller for IFK Kristianstad.

Guðmundsson har også spilt landslagskamper for Island, og var med da laget tok bronse i EM i 2010.

## Referanser


## Eksterne lenker
* 
* «Truppen 2012-2013», IFK Kristianstads spillertropp, fra deres hjemmeside 
* «Olafur Andres Gudmundsson», profil hos eurohandball.com
Øyvind Støkker

**Øyvind Støkker** (født 17. oktober 1969) er en norsk skøyteløper som deltar i nasjonale og internasjonale konkurranser i hurtigløp på skøyter for Norge og representerer Kongsvinger Skøyteklubb og tidligere Kongsvinger Idrettslag. Nå deltar han mest i veteranklassene.

## Personlige rekorder

## Referanser




## Eksterne lenker
*
Fannar Þór Friðgeirsson

**Fannar Þór Friðgeirsson** (født 3. juni 1987 i Reykjavík) er en islandsk håndballspiller, som spiller for den tyske klubben HSG Wetzlar. Friðgeirsson har også kamper for det islandske landslaget.

## Karriere
Friðgeirsson spilte for den islandske klubben Valur Reykjavík fram til sommeren 2010, da han gikk til TV Emsdetten, som spilte i 2. Handball-Bundesliga. Friðgeirsson gikk til Bundesligaklubben HSG Wetzlar i forkant av 2012/13-sesongen.

## Referanser


## Eksterne lenker
* «Fannar Thor Fridgeirsson» , profil på HSG Wetzlars hjemmeside
Elterlein

**Elterlein** er en by i Erzgebirgskreis i Regierungsbezirk Chemnitz i Sachsen. Byen er en del av forvaltningsfellesskapet Zwönitz. Byen har et areal på 45.87&nbsp;km² og har et folketall på 3&nbsp;090 innbyggere (31. desember 2011).

## Referanser


## Eksterne lenker
*
Ólafur Gústafsson

**Ólafur Gústafsson** (født 27. mars 1989 i Horsens) er en islandsk håndballspiller, som spiller for den tyske Bundesligaklubben SG Flensburg-Handewitt.

Gústafsson spiller også for det islandske landslaget.

## Referanser


## Eksterne lenker
* 
* «Ólafur Gústafsson», profil fra SG Flensburg-Handewitts hjemmeside 
* «Olafur Gustafsson», profil på eurohandball.com
Aron Rafn Eðvarðsson

**Aron Rafn Eðvarðsson** (født 9. januar 1989 i Reykjavík) er en islandsk håndballspiller, som spiller for Haukar Hafnarfjörður. Eðvarðsson har også spilt kamper for det islandske landslaget, og var tatt ut til VM i 2013.

## Referanser


## Eksterne lenker
* 
* «Meistaraflokkur karla í handknattleik», lagoppsett for Haukar Hafnarfjörðurs håndballag
Giæverfjellet

**Giæverfjellet** (665 moh.) er et fjell på Svalbard. Fjellet ligger mellom den øvre delen av Jemlianovbreen og Anna Margrethebreen i den vestre delen av Torell Land, i Sør-Spitsbergen nasjonalpark.

Fjellet er oppkalt etter John Schjelderup Giæver etter forslag fra Norsk Polarinstitutt til minne om hans aktivitet i de arktiske strøk.

## Referanser
Talentforvaltning

**Talentforvaltning** handler om å forutse en organisasjons behov for menneskelig kapital, for å deretter utvikle og implementere en plan som kan møte behovene. Feltet økte dramatisk i popularitet etter McKinseys forskning og påfølgende bok om *The War for Talent*. Talentforvaltning i denne sammenheng dreier seg ikke om jobben en manager gjør for underholdningsartister, idrettsutøvere, kunstnere, soloartister og band.

Det engelske begrepet "talent management" ble først tatt i bruk av McKinsey & Company i en studie som ble publisert i 1997. Sammenhengen mellom utvikling av menneskelige ressurser og en organisasjons effektivitet har imidlertid vært kjent siden 1970-årene.

Selskaper som jobber med talentforvaltning har en strategisk og gjennomntenkt tilnærming til å skaffe, tiltrekke, velge, lære opp, utvikle, beholde, forfremme og bevege medarbeidere gjennom organisasjonen. Forskning på området viser at selskaper som jobber systematisk med talentforvaltning får avkastning innen blant annet økt omsetning, kundetilfredshet, kvalitet, produktivitet og reduserte kostnader.

## Se også
* Kapabilitetsledelse i næringslivet

## Referanser
Sostratos fra Knidos

**Sostratos fra Knidos** (gresk: Σώστρατος ὁ Κνίδιος) var en gresk arkitekt og ingeniør som levde på 300- og 200-tallet f.Kr. Han er kjent særlig for hans mest prestisjefylt arbeid med fyrtårnet på Faros ved Alexandria, bygget ca. 280 f.Kr., og som ble betraktet som et av den antikke verdens syv underverker.

Det ble kanskje satt i gang under Ptolemaios I Soter, men det ble ferdigstilt under hans sønn Ptolemaios II. Det synes som det tok tolv år bygge Sostratos' planlagte fyrhus. Han ble beæret med en inskripsjon som fortalte at «Sostratus sønn av Dexiphanes av Knidos til gudene for å beskytte de på havet.»

## Referanser
Elias IV av Antiokia

**Elias IV** (gresk Ηλίας Δ΄; fødenavn *Ilyās Muʿawwaḍ*, født 1914, død 1979) var fra 1970 til 1979 gresk-ortodoks patriark av Antiokia. Han var den 170. patriark etter apostlene Peter og Paulus.

## Biografi
Elias Mouawwad var født i 1914 i en gresk-ortodoks familie i dagens Libanon. Han ble diakon i 1932 og ble uteksaminert fra Halki Theological School i 1939. I 1959 ble han metropolitt (tilsvarende biskop) av Aleppo og Alexandretta, og han ble valgt til patriark av Antiokia 25. september 1970. Han etterfulgte da patriarken Theodosius VI bare seks dager etter hans død.

Elias' pontifikat var karakterisert ved politisk engasjement i Midtøsten og i den arabiske diasporaen. Han refererte til sine troende som «arabiske kristne», et begrep som den gang ikke var vanlig. I februar 1974 deltok han på det andre toppmøte i Organisasjonen for islamsk samarbeid i Lahore og der ble han av kong Faisal av Saudi-Arabia omtalt som «arabernes patriark». I 1977 møtte han president Jimmy Carter og ble dermed den første patriark av Antiokia som besøkte USA. Han la der vekt på nødvendigheten av uavhengighet for det palestinske folk. Året etter innviet han, sammen med metropolitten Ignátios Ferzli, Catedral Metropolitana Ortodoxa i São Paulo, Brasil. Han døde i Damaskus 21. juni 1979 etter et hjerteattakk.

## Referanser
Ignatios IV av Antiokia

**Ignatios IV** (gresk Ιγνάτιος Δ΄, borgerlig navn *Habib Hazim*; født 1920 eller 1921 ved Hama, Syria, død 5. desember 2012 i Damaskus) var fra 1979 til 2012 gresk-ortodoks patriark av Antiokia.

Ignatios, som kom fra en kristen arabisk familie, studerte litteraturvitenskap i Beirut og teologi i Paris. Etter avslutta studium underviste han teologi ved seminaret i Balamand-klosteret, der han også ble dekanus. Han ble ordinert til biskop i 1961 og ble i 1970 utnevnt til metropolitt av Laodicea (*Latakia*). 1979 ble han valgt til ny patriark av Antiokia. 1988 grunnla han Balamand-universitetet.

## Referanser
Ireneos I av Jerusalem

**Ireneos I** (borgerlig navn *Emmanouil Skopelitis*, gresk Ειρηναίος Α΄ resp. Εμμανουήλ Σκοπελίτης; født 17. april 1939 på Samos i Hellas, død 10. januar 2023) var en gresk-ortodoks patriark av Jerusalem.

Han ble valgt til patriark i 2001. I 2005 ble han avsatt av patriarkatets synode fordi han ble mistenkt for å ha godkjent en meget langsiktig bygslingskontrakt, som i realiteten innebar salg av noen eiendommer i den kristne del av gamlebyen i Jerusalem til jødiske investorer. Vedtaket om avsettelse ble bekreftet av en pan-ortodoks synode i Istanbul ledet av den økumeniske patriark.

Jerusalem-patriarkatet degraderte Ireneos dessuten til munk, noe som ifølge den økumeniske patriark ikke er rettmessig. Ireneos sier at han blir holdt fanget i sin leilighet. Patriarkatets talspersoner har ikke gitt noe entydig svar på om dette er tilfellet.

## Referanser
Lex Mowinckel

«**Lex Mowinckel**» var det folkelige navnet på en grunnlovsendring vedtatt 15. mai 1919. Da ble Grunnlovens §12 endret slik at personer som ikke var medlem av Statskirken også kunne sitte i regjering, selv om det fortsatt var et krav at «af Statsraadets Medlemmer skulle over det halve Antal bekjende sig til Statens offentlige Religion».

Navnet kom fra Johan Ludwig Mowinckel. Mowinckel var på slutten av 1910-årene blitt en naturlig kandidat til å bli med i en Venstre-regjering, men dette var ikke mulig da han hadde meldt seg ut av statskirken i sin ungdom. Mowinckel stod hardt på at han ikke ville melde seg inn for å omgå regelen, og som et resultat ble heller Grunnloven endret.

Mowinckel var falt ut av Stortinget i 1918 da konservative krefter i valgkretsen hans Bergen likte svært dårlig at han hadde foreslått å døpe byen om til «Bjørgvin». Dermed var ikke Mowinckel med på å vedta loven, men på tross at han ikke var direkte involvert fikk loven likevel navnet «Lex Mowinckel». Mowinckel ble for første gang med i regjeringen i 1921 da han ble statsråd i Handelsdepartementet i Regjeringen Blehr.

## Referanser
Semantisk metning

**Semantisk metning** er et psykologisk fenomen der tilstrekkelig repetisjon av et ord eller en frase over et kort tidsrom fører til at personen midlertidig mister evnen til å knytte mening til det som blir ytret, slik at betydningen forsvinner og at det i stedet kun oppfattes som meningsløse lyder.
Paul Rachubka

**Paul Stephen Rachubka** (født 21. mai 1981 i San Luis Obispo, USA) er en amerikansk-engelsk fotballspiller som er målmann for den engelske klubben Bolton Wanderers.

## Eksterne lenker
*
Geyer

**Geyer** er en by i Erzgebirgskreis i Direktionsbezirk Chemnitz i Sachsen. Byen er sete for forvaltningsfellesskapet Geyer. Geyer har et areal på 18,76 km² og har et folketall på 3&nbsp;807 (31. desember 2011).

## Referanser


## Eksterne lenker
*
Steinar og Bjørns bærbare fredagsparty

***Steinar og Bjørns bærbare fredagsparty*** er et norsk humorprogram med Steinar Sagen og Bjørn Eidsvåg som gikk på NRK Radio i 2013. Programmet gikk på fredagsettermiddager og ble sendt på P3. Det var nesten alltid en gjest med i slutten av programmet.

Første sending gikk av stabelen 18. januar 2013.

Programmet ble lagt ut på podkast. 

## Programliste

## Referanser


## Eksterne lenker
*Første episode på podkast
Tom Rogić

**Tomas Petar "Tom" Rogić** (født 16. desember 1992) er en australsk fotballspiller som fra den 30. juni 2023 er klubbløs.

Han er av serbisk herkomst.

Han kom til Celtic 17. januar 2013 på en 4 1/2-årskontrakt med en overgangssum på GBP . I januar 2014 ble han lånt ut til Melbourne Victory for resten av sesongen.

Rogić startet karrieren i bydelsklubben Tuggeranong United FC i Canberra og debuterte som 16-åring som seniorspiller i klubben ANU i ligaen for ACT. Han spilte deretter et år i 
Belconnen i samme liga. Han ble tatt ut til å være med på Nike Football Academy etter å ha vunnet konkurransen *The Chance*, noe som førte til at han ble utnevnt til å være en av verdens åtte beste unge fotballspillere.

Rogić gikk til den australske toppligaen A-League med klubben Central Coast Mariners den 2. januar 2012, og debuterte for denne klubben 21. januar samme år, og scoret sitt første mål for klubben og i A_League den 10. februar da klubben tapte 2–1 for Melbourne Victory. Han ble senere utnevnt til månedens unge spiller for februar.

Ved innledningen til 2012–2013 viste flere klubber interesse for ham, men han ble i Mariners. Rogić ble igjen månedens unge spiller for november 2012 og nominert til årets unge spiller.

Etter sitt første år i A-League, fikk Rogić interesse fra en rekke utenlandske klubber fram mot at overgangsvinduet åpnet i januar 2013, blant annet fra de engelske Premier League-klubbene Reading og Fulham; de spanske klubbene Celta Vigo og Rayo Vallecano; og belgiske Club Brugge Den 9. januar 2013 sluttet han seg imidlertid til Celtics treningsleir i Spania, den 16. januar ble overgangen fra Mariners godkjent og dagen ble det skrevet kontrakt.

## Landslaget
Rogić debuterte for Australias herrelandslag i fotball i en kvalifiseringskamp for Sommer-OL 2012 mot  den 7. mars 2012. Han har også en kamp for U23-landslaget, og har syv kamper for det australske Futsal-landslaget, hvor han har laget åtte mål.

Han ble tatt ut i s tropp til FIFA Confederations Cup 2017 i Russland.

Han ble tatt ut i s tropp til VM i fotball 2018 i Russland.

## Referanser


## Eksterne lenker
*
Theofilos III av Jerusalem

**Theofilos III** (borgerlig navn *Ilias Giannopoulos*, gresk Θεόφιλος Γ΄ resp. Ηλίας Γιαννόπουλος; født 4. april 1952 i Messenia, Hellas) er gresk-ortodoks patriark av Jerusalem.

Etter å ha studert teologi i Athen og London, ble Theofilos viet til prest i 1991. Han ble utnevnt til Jerusalem-patriarkatets eksark i Qatar i 1996 og utsending hos Moskva-patriarkatet i 2000.

I februar 2005 ble han utnevnt til erkebiskop av Thabor. 22. august samme år ble han valgt til etterfølgeren av patriark Ireneos, som hadde blitt avsatt av patriarkatets synode. Valget av en ny patriark må i henhold til osmansk lovgivning godkjennes av myndighetene (dvs. regjeringene i Israel, Palestina og Jordan). Israels regjering anså frem til desember 2007 Ireneos som rettmessig patriark, men aksepterte til slutt Theofilos. Valget er dermed gyldig, selv om enkelte troende holder fast ved den forrige patriarken.
Mokhtar Belmokhtar

**Mokhtar Belmokhtar** (født 1. juni 1972 i Ghardaïa i Algerie, død 14. juni 2015 i Libya) var en algerisk militant jihadist. Han skal ha vært kommandør for Al Qaida i det islamske Maghreb, basert i Mali, men grunnla selv en ny terrorgruppe, «Den maskerte brigade», som er påstått å stå bak gisselaksjonen i In Amenas i januar 2013.

Belmokhtar ble interessert i jihad som skolegutt, og dro til Afghanistan og kjempet for den afghanske *[[mujahedin]]* i den afghanske borgerkrigen, og dro så til sitt hjemland Algerie for å kjempe i Den algeriske borgerkrigen. Han mistet det ene øyet under behandling av eksplosiver, og har siden fått tilnavnet «den enøyde».

2. mars 2013 meldte statlig fjernsyn og hæren i Tsjad at Belmokhtar hadde blitt drept i et raid av tsjadiske tropper mot en terroristbase i Mali, men to måneder senere påtok Belmokhtar seg ansvaret for en selvmordsbomber i en lastebil mot en franskeid uraniumgruve in Arlit i Niger, og en militærbase i Agadez.

Belmokhtar ble drept i et amerikansk luftangrep i Ajdabiya, Libya i 2015.

## Referanser
Høgbrenna

**Høgbrenna** er en topp i Romeriksåsene, vest i Nannestad kommune, nær Skotjernfjellet naturreservat. Toppen har en primærfaktor på 60 meter, referansesadelen mot Snellingshøgda 612 moh er like sør for Store Snellingen. Nordsiden av fjellet strekker seg inn i Snellingsrøysene naturreservat.

## Referanser
Róbert Gunnarsson

**Róbert Gunnarsson** (født 22. mai 1980 i Reykjavík) er en islandsk håndballspiller, som spiller for den franske klubben Paris Saint-Germain HB, samt for Islands landslag.

Han var med da Island tok sølv under OL i 2008, samt da Island tok bronse under EM i 2010.

Gunnarsson hadde ved inngangen til 2013 spilt 674 landskamper for Island, og scoret 221 mål.

## Referanser


## Eksterne lenker
* 
* «Robert Gunnarsson», profil på Paris Saint-Germain HBs hjemmeside
Friidrett under Sommer-OL 1912 – Diskoskast menn

**Diskos** for menn var en av sju kastøvelser i friidrett under Sommer-OL 1912 i Stockholm. Førtien deltakere fra femten nasjoner deltok i diskoskastkonkurransen som ble avviklet 12. juli 1912.

## Rekorder
Gjeldende rekorder før lekene i 1912

## Resultater
Alle utøverne fikk tre forsøk og de tre beste etter de tre innledende omgangene fikk ytterligere tre kast. Hele sju utøvere fikk bedre resultat enn den olympiske rekorden 40,89 meter fra OL 1908 i London. Taipale forbedret rekorden tre ganger og vant konkurransen med et kast på 45,21 meter, nesten tre meter bedre enn Byrd som kom på andreplass.

## Kilder
* sports-reference.com 
* 
*
Spelkampen

**Spelkampen** er en fjelltopp i Eidsvoll kommune i Akershus. Den ligger på Feiringåsen, mellom Hurdal kommune i vest og Feiring i Eidsvoll kommune i øst. Spelkampen har tre toppunkter, det midterste er høyest med 602 meter over havet. De to andre er på henholdsvis 599 moh. (nordre), og 584 moh. (søndre).

Toppen har en primærfaktor på 69 meter, referansesadelen er 534 moh. omtrent midtveis mot Risberget i sørøst.

## Referanser




|